***Извештај о раду***

***Спортског савеза општине Алексинац***

 Спортски савез општине Алексинац је у 2018.години имао доста изазова које је требао реализовати како би се спорт у нашој општини подигао на виши ниво и као би наши спортисти имали што боље услове за бављење спортом. Савез је радио и у циљу популаризације спорта на територији наше општине,како би наши суграђани могли да виде шта нуди спорт у Алексинцу и да се опробају у појединим спортовима.

 Током целе године све спортске организације којим је била потребна нека врста помоћи,могла је да се обрати канцеларији Савеза која је радила сваког радног дана и да је добије. Савез је свој део посла везан за припремање документације за финансирање спортских организација код СО Алексинац припремио у законском року како би сви они који конкуришу, добили средства на време и да би могли несметано да функционишу.

 Оно што је веома битно да би се наши спортисти бавили спортом је њихово здравље.Савез је са Здравственим центром у Алексинцу потписао уговор о вршењу здравствених прегледа чланова наших клубова и то потпуно бесплатно. Зато су се побринули лекари Здравственог центра из Алексинца.

 Наш савез је наставио сарадњу са свим релевантним институцијама како на територији наше општине ,тако на територији Републике и у иностранству. Ималин смо одличну сарадњу са општином Алексинац,ОТИС-ом,установом за одмор и рекреацију деце ,,Липовац,,, Здравственим центром Алексинац, Центром за културу и уметност Алексинац,предузећу радио Алексинац. Наравно одлична сарадња настављена је и са Спортским савезом Србије. Наш савез посетили су јуна месеца председник Спортског савеза Србије Давор Штефанек и генерални секретар Горан Маринковић. Обишли су терен ФК,,Напредак 1929,, ,нови спортски објекат за борилачке спортове на ТАШ-у, и спортску халу. На заједничком састанку са председнком општине Алексинац Ненадом Станковићем,замеником Чедомиром Ракићем и начелником за друштвене делатности Драганом Јовановићем договорено је да се у неком наредном периоду покрену нови пројекти у цињу побољшања услова за бављење спортом на територији наше општине.

 После неколико година паузе, обновљена је сарадња са побратимљеном општином Загорје об Сави у републици Словенији. Седмочлана словеначка делегација је јуна месеца посетила наш савез ,приликом обележавања дана наше општине. Наша делегација је узвратила позив августа месеца. Приликом посете разговарано је и о проширењу сарадње.

 Меморијални турнир ,,Слободан Јовановић Банана,, и ове године одржан је у хали спортова. На турниру су учествовале три екипе, ветерани ФК,,Слога,, Ћићевац, ФК,,Озрен,, Соко Бања и и наравно ветерани ФК,,Напредак 1929,, из Алексинца. Резултат је и овога пута био у другом плану па су учесници турнира могли да покажу све своје мајсторије на петопарцу.

 Савез је ове године добио од Кошаркашког савеза Србије организацију завршном турнира јуниорки до 19 година за кошаркашице. У нашем граду гостовали су најбољи женски кошаркашки клубови из целе Србије , као што су ЖКК,,Црвена звезда,, , Новосадска ЖКА, ЖКК,,Радивој Кораћ,, ,ЖКК,,Пролетер 023,, -Зрењанин,ЖКК,,Шабац,, ,ЖКК,,Челарево,, ,ЖКК,,Сврљиг,,. Турнир је протекао у најбољем реду што потврђује и похвла која је стигла од председника ККС ,Предрага Даниловића као и од свих учесника турнира .Турниру су присуствовали многи еминентни гости,потпредседник ККС за женску кошарку Ана Јоковић,потпредседник ККС Душан Пројовић,селектори ККС,представници општине Алексинаци и многи други. Потрудили смо се и успели да се покажемо као добри домаћини и да Алексинац прикажемо у што бољем светлу.

 У јулу месецу Савез је у сарадњи са ОТИС-ом радио на популаризацији спорта и наших спортских клубова. На платоу испред Дома културе поједини клубови имали су прилике да се представе нашим суграђанима у неким дисциплинама и да се опробају у неким од спортова. Учешће је узео велики број деце и омладине као и на део наших старијих суграђана. Савез је организовао турнир у баскету 3x3 на спортским теренима ТАШ-а као и турнир у одбојци на песку у женској и мушкој конкуренцији на терену у алексиначком насељу Батуровац. Учешће је узело преко десет екипа и све је протекло у спортском духу и ферплеју. У сарадњи са ШК ,,Лав,, организован је турнир у шаху ,као и симултанка са шаховским велемајстором из Београда,где су наши најмлађи шахисти могли да стекну велико искуство. Атлетски клуб ,,Напредак,, био је суорганизатор у атлетском такмичењу у појединим дисциплинама. Стонотениски савез је био суорганизатор такмичења у стоном тенису. За све учеснике Савез је обезбедио дипломе,пехаре и медаље .

 Управни одбор је током године одржао укупно седам седница , где су доношене одлуке које су битне за законско функционисање савеза и све одлуке доношене су једногласно а сви чланови УО савесно су обављали све задатке који су пред њима постављани . Савез се трудио да помогне свим клубовима колико је био у могућности и то углавном млађим категоријама.

У Алексинцу Председник Децембар 2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Бојан Младеновић с.р.